Ոստայնի նախագահ Ատոմ Մխիթարյանը ծանոթացրեց համահայկական կառույցի գործունեության հիմնական ուղղություններին, անդամ-կազմակերպություններին, կառուցվածքին, ինչպես նաև առաջիկա ծրագրերին: Նշվեց, որ վերջերս ՀՀ սպորտի և երիտասարդության հարցերի նախարարության օժանդակությամբ իրականացված ծրագրի արդյունքում Ոստայնի խմբագրական խորհրդի կողմից հրատարակվել է Սփյուռքահայ երիտասարդ առաջնորդի ուղեցույցը՝ հիմք ընդունելով սփյուռքահայ երիտասարդների կարիքները: Գրքույկը այժմ տարածվում է հայկական համայնքներում, առաքվում է երիտասարդական կազմակերպությունների հասցեներով: Ուղեցույցի մի քանի օրինակ, ինչպես նաև Ոստայնի մասին պատմող գրքույկը Անդրանիկը իր հետ տանելու է Ուկրաինա՝ ներկայացնելու երիտասարդներին: